title: Borė
text: Borė īr dėdlis audekla šmuots, statuoms i laiva, ka gaudītom vieja ė anuo jieguos pagelba varītom laiva. Borė taisoma ont štolpa (stėiba), būn vairiū skvarmu (paprastā trikompė aba ketorkompė), valduoma so vėrvėm (tep ana galėma sogožtė, mainītė krīpti). Mažūs laivaliūs gal būtė 1-2 borės, vuo dėdliūs laivūs – kelės dešimtīs. Kap radas gara ė muotorėnē varėklē borėniū laivū žėnklē somažiejė.